Sesión de Educación Física

Título:	Segunda sesión motriz de parkour	Sesión:	6	Nivel:	5º
Obxectivo/s da sesión:
Aumentar o coñecemento dos movementos e accións básicas do parkour. Practicar e mellorar as habilidades motrices de carreira, salto, trepas con obstáculos. Superar retos motrices, buscando diversidade de solucións utilizando as súas habilidades. Desenvolver as capacidades físicas básicas do alumnado. Interiorizar a importancia da seguridade nas accións para evitar lesións e do coidado da contorna.
Material necesario:	Bancos suecos, colchóns, espaleiras. Lapis e fichas: valora os teus progresos.
Instalacións:	Pavillón/ximnasio

Presentación

Para a 2ª sesión, despois de adquirir os conceptos e habilidades básicas na primeira, incidiremos en actividades con maior complexidade, combinando habilidades e introducindo conceptos e aspectos máis específicos da disciplina.
Material:	Fichas: valora os teus progresos.

Activación

Actividade:	Trazadores
Explicación:
Dispóñense polo espazo diversos obstáculos coma os bancos suecos. Os que pillan, identificados con petos, deben perseguir e alcanzar ao resto pero sempre seguindo a percorrido que estes fan entre os obstáculos. Se o que escapa pasa por riba dun obstáculo, o que pilla debe pasar tamén por riba do mesmo antes de alcanzalo. Cando o faga, intercámbianse o rol.
Agrupamentos:	Gran grupo / parellas que poden rotar.
Material:	Bancos suecos / bloques de psicomotricidade ou outros elementos para usar de obstáculos, e petos.
Variantes:
Os que pillan poden ir en parellas agarrados da man, eliminando a necesidade de seguir o mesmo camiño e superar os mesmos obstáculos dos que escapan.

Exploración

Actividade:	Paso de obstáculos II: o gato
Explicación:
Baseada na actividade anterior, o alumnado superará o obstáculo apoiándose nel (ou despois del) coas dúas mans en paralelo, para despois pasar as pernas xuntas e flexionadas entre o oco que deixan os brazos no seu apoio.
Agrupamentos:	Pequeno grupo
Material:	Bancos suecos / poldro / bloques de psicomotricidade e colchóns. Lapis e fichas: valora os teus progresos.
Variantes:
A actividade pode iniciarse co salto desde parado primeiro e en movemento despois (se é preciso).

Actividade:	Paso de obstáculo III: o ladrón
Explicación:
Outra técnica específica de paso de obstáculos no parkour. Neste caso, o alumnado apoiará unha das mans no obstáculo a superar, logo pasará as dúas pernas para finalmente apoiar a segunda man e facer a recepción cos pés.
Agrupamentos:	Pequeno grupo
Material:	Bancos suecos / poldro / bloques de psicomotricidade e colchóns. Lapis e fichas: valora os teus progresos.

Actividade:	Paso de obstáculos IV: con apoio lateral
Explicación:
Igual que o básico pero colocamos o obstáculo preto dunha superficie vertical (parede, “quitamedos”, etc.) onde o alumnado deberá apoiarse durante o salto para gañar impulso e superar dito obstáculo.
Agrupamentos:	Pequeno grupo
Material:	Bancos suecos / poldro / bloques de psicomotricidade e colchóns. Lapis e fichas: valora os teus progresos.

Actividade:	Paso de obstáculos V: dobre banco
Explicación:
Colócanse dous ou máis bancos separados entre si a diversas distancias. (ollo ca seguridade, deben estar ben amarrados ou poñer xente que agarre os extremos para que non caian) O alumnado terá que superar os obstáculos de diferentes xeitos: saltando cun pé dun a outro; apoiarse nun para saltar por riba doutro sen tocalo; saltar dun a outro cos pés xuntos; saltar apoiando unha man diferente en cada banco; etc.
Agrupamentos:	Pequeno grupo
Material:	Bancos suecos e colchóns. Lapis e fichas: valora os teus progresos.

Actividade:	Paso de obstáculos VI: banco inclinado
Explicación:
Os bancos estarán colocados en posición inclinada apoiados nunha altura (como unha espaleira). O alumnado utilizará diferentes formas aprendidas en actividades anteriores para superar os obstáculos apoiándose en diferentes partes/alturas do banco disposto nesta posición.
Agrupamentos:	Pequeno grupo
Material:	Bancos suecos, espaleiras e colchóns. Lapis e fichas: valora os teus progresos.
Variantes:
Utilizar diferentes alturas e inclinacións.

Actividade:	Circuíto de obstáculos
Explicación:
Disporase un pequeno circuíto con diferentes obstáculos a diversas alturas e distancias entre si para que o alumnado os supere, utilizando as aprendizaxes de anteriores actividades e buscando sempre novas formas de superar ou adaptar os saltos, agarres, recepcións...
Agrupamentos:	Pequeno grupo
Material:	Espaleiras, colchóns, bancos suecos, bloques de psicomotricidade, etc. Lapis e fichas: valora os teus progresos.
Variantes:
O alumnado pode participar na creación do circuíto, o que servirá de práctica de cara ao reto final.

Reflexión

O alumnado de cada grupo actualizará a súa ficha de auto e coavaliación e poñerá en común que habilidades do parkour son aquelas que lle saen correctamente a todos/as para decidir cales poden incorporar ao seu circuíto no produto final.
Material:	Lapis e fichas: valora os teus progresos.

Despedida

Todo o grupo xunto repasará, co docente, as actividades feitas no día, prestando especial atención ás dificultades encontradas, aspectos a ter en conta dos exercicios e erros comúns nas execucións, enfocando o tema cara o produto final da situación de aprendizaxe. Se adiantará unha breve descrición do próximo día e se recordará que deben pensar que habilidades van a probar no seu circuíto e que material poden precisar para despois utilizalo nas súas probas.

“Saltando barreiras– Sesión motriz EDF”, do proxecto cREAgal, publícase coa Licenza Creative Commons Recoñecemento Non-comercial Compartir igual 4.0